=== Jesus´ sidste uge i Jerusalem ===
{{uddybende|Jesu lidelse og død}}
I den sidste uge af sit liv drog Jesus ind i [[Jerusalem]] i anledning af [[påske]]festen, ridende på et [[æsel]], som en opfyldelse af en [[profeti]] fra profeten [[Zakarias' Bog]].<ref>Matt 21,4-5</ref> Han blev hyldet af befolkningen som den ventede Messias, men det gjorde blot de jødiske myndigheder endnu mere besluttet på at dræbe ham, før han blev for populær. De næste fem dage fra søndag til torsdag bar præg af stigende spændinger og konfrontationer mellem [[ypperstepræst]]erne og de [[skriftklog]]e på den ene side og Jesus på den anden side. Dog turde de ikke anholde Jesus på grund af folkemængden, men da [[Judas Iskariot]], en af de tolv apostle, besluttede sig for at forråde Jesus, så de deres chance for at pågribe ham.
Filosofi Religion Historie Kultur Ledelse Kriminalitet Ledere